《雍雍者鸿十六章 其十三》
明代·黎景义

今敦何敦，十载又臻。寿域弘开，敦匜粲傧，子姓振振。

洵今敦何敦，十载迭增。寿域弘开，天保定尔，以莫不兴。

黄发儿齿，洵康孔宁。受祉未央，惟德之贞。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。